In vitro έλεγχος της συγκράτησης και της αντίστασης στην εκτόπιση ολικών χυτών στεφανών σε δόντια με διαφορετικά υλικά ανασύστασης κολοβωμάτων
Creators: name: Τσιαγγάλη, Βασιλεία Ιωάννη
Publisher: name: Aristotle University of Thessaloniki
Year: 2017
Subjects: Υλικά ανασύστασης κολοβωμάτων
Στεφάνες ολικής κάλυψης
Συγκράτηση και αντίσταση στην εκτόπιση
Core build-ups
Full coverage restorations
Retention and resistance form

description: Σκοπός της διατριβής ήταν η εργαστηριακή διερεύνηση της συγκράτησης και της αντίστασης στην εκτόπιση ολικών χυτών στεφανών σε δόντια με ή χωρίς τη χρήση διαφορετικών υλικών ανασύστασης κολοβωμάτων. Εξήντα ακέραιοι εξαχθέντες άνω προγόμφιοι τοποθετήθηκαν σε μπλοκ ακρυλικής ρητίνης, που προέκυψαν από στρογγυλή μήτρα αλουμινίου συγκεκριμένων διαστάσεων. Τα δόντια τροποποιήθηκαν, αφαιρώντας το υπερώιο φύμα αυτών και τμήμα της μύλης συγκεκριμένων διαστάσεων, που οριοθετήθηκε από ειδικές γραμμές αναφοράς. Πραγματοποιήθηκε τυχαία κατανομή των δοντιών σε 3 ομάδες των 20 δοντιών. Στα δόντια της πρώτης ομάδας δεν χρησιμοποιήθηκε κάποιο υλικό ανασύστασης αλλά το ελλείπον οδοντικό τμήμα αποκαταστάθηκε από το μεταλλικό σκελετό της υπερκείμενης αποκατάστασης, στην δεύτερη ομάδα με έμφραξη σύνθετης ρητίνης διπλού πολυμερισμού, ενώ στην τρίτη ομάδα το τμήμα της μύλης που αφαιρέθηκε αποκαταστάθηκε στην αρχική μορφολογία του δοντιού με έμφραξη αμαλγάματος. Στη συνέχεια, όλα τα δόντια παρασκευάστηκαν και κατασκευάστηκε για καθένα από αυτά μια ολική χυτή στεφάνη, η συγκόλληση της οποίας πραγματοποιήθηκε με ρητινωδώς τροποποιημένη υαλοïονομερή κονία. Οι μισές ολικές χυτές στεφάνες των δοντιών κάθε ομάδας έφεραν ειδική κυκλοτερή κατασκευή στη μασητική επιφάνεια για την άσκηση δύναμης εφελκυσμού, ενώ οι άλλες μισές ειδική υποδοχή στην υπερώια επιφάνεια του παρειακού φύματος για την άσκηση συμπιεστικής πλάγιας δύναμης από ένα μηχάνημα στατικής φόρτισης. Η ταχύτητα κεφαλής και στις δυο δοκιμασίες ήταν 1mm/min και καταγράφηκαν οι δυνάμεις αποτυχίας των δοκιμίων. Πραγματοποιήθηκε περιγραφική στατιστική, one-way ANOVA και Tukey’s HSD test. Ο στατιστικός έλεγχος αποκάλυψε στατιστικά σημαντική διαφορά (p&lt;0.05) μεταξύ των 3 ομάδων τόσο στη συγκράτηση όσο και στην αντίσταση στην εκτόπιση της ολικής χυτής στεφάνης. Η ομάδα των δοντιών που δεν έφερε κάποιο υλικό ανασύστασης παρουσίασε τις μεγαλύτερες δυνάμεις αποτυχίας με μέση τιμή 381.02 Ν κατά την άσκηση δύναμης εφελκυσμού και 741.21 Ν κατά την άσκηση συμπιεστικής πλάγιας δύναμης. Η ομάδα του αμαλγάματος παρουσίασε μέσες τιμές δυνάμεων αποτυχίας 277.34 Ν και 584.75 Ν στον εφελκυσμό και στη συμπίεση αντίστοιχα, ενώ η σύνθετη ρητίνη παρουσίασε τα χειρότερα αποτελέσματα, 250.77 Ν και 465.78 Ν, αντίστοιχα. Το μοντέλο αποτυχίας στον έλεγχο της συγκράτησης των στεφανών ήταν αποκόλληση της στεφάνης σε συνδυασμό με κάταγμα τμήματος της μύλης του δοντιού μέσα στη στεφάνη, ενώ στον έλεγχο της αντίστασης στην εκτόπιση ήταν μη ευνοϊκό κάταγμα της μύλης του δοντιού που επεκτεινόταν και στη ρίζα του δοντιού. Τα αποτελέσματα της παρούσας ερευνητικής εργασίας, λαμβάνοντας υπόψη τους περιορισμούς είναι τα εξής: 1.Υπάρχει στατιστικά σημαντική διαφορά (p&lt;0.05) στη συγκράτηση και στην αντίσταση στην εκτόπιση ολικών χυτών στεφανών σε δόντια που έχουν αποκατασταθεί με διαφορετικά υλικά ανασύστασης κολοβωμάτων, 2.Η ομάδα των δοντιών που δεν έφερε κάποιο υλικό ανασύστασης παρουσίασε τα καλύτερα αποτελέσματα κατά την άσκηση συμπιεστικής πλάγιας δύναμης και δυνάμεων εφελκυσμού, 3.Η ομάδα του αμαλγάματος παρουσίασε μικρότερες δυνάμεις αποτυχίας από την προηγούμενη ομάδα, ενώ η ομάδα της σύνθετης ρητίνης παρουσίασε τα χειρότερα αποτελέσματα
description: The aim of the present thesis was to investigate in vitro the retention and the resistance form as well as the failure modes of maxillary premolars with cast metal crowns with or without different core build-ups. Sixty human extracted maxillary premolars were selected according to their size and embedded in PMMA resin blocks. After removing a specific part of their clinical crowns, the teeth were randomly divided into 3 groups of 20 teeth and were either left unrestored, or they were restored with amalgam or composite resin. All teeth were prepared for a cast metal crown. The restorations were cemented on the prepared teeth with a resin-modified glass ionomer luting agent (GC Fuji Plus). All specimens were subjected to a static loading at 1mm/min by a universal testing machine until failure. Half of the specimens of each group were subjected to tensile loading along the long axis of the teeth. The other half were subjected to compressive loading at an angle of 30 °. Failure loads and failure modes for each tooth were recorded. The statistical analysis included descriptive statistics, one-way ANOVA and Tukey’s HSD test. One-way ANOVA revealed statistically significant differences among the 3 tested groups (P&lt;0.05) for both tests. The group of teeth with no core build-ups presented the highest failure loads for both the tensile and the compressive loading test, with mean loads of 381.02 Ν and 741.21 Ν, respectively. Mean failure loads for the amalgam group were 277.34 Ν and 584.75 Ν, while the composite resin group presented the lowest values, which were 250.77 Ν and 465.78 Ν. The compression loading test resulted in the same failure mode for all specimens, which included unfavorable fracture of the teeth in combination with detachment of the cast metal crowns. The tensile loading test resulted in different failure modes between the groups which used a core build-up and the group with no core build-up. The difference was detected in the interface of the materials, where the failure occurred. Within the limitations of this laboratory research, the following conclusions can be drawn: 1. There is statistically significant difference (p&lt;0.05) in the retention and the resistance form of teeth restored with cast metal crowns and different core build-ups, 2. The group of teeth with no core build-ups presented the highest failure loads for both the tensile and the compressive loading test 3. The amalgam group presented lower failure loads than the first group while the composite resin group presented the lowest values